ΓΡΑΠΤΗ ΕΡΩΤΗΣΗ E-1222/00

υποβολή: Karin Riis-Jrgensen (ELDR) προς την Επιτροπή

(14 Απριλίου 2000)

Θέμα: Είσπραξη χρωστούμενων δασμών

Σύμφωνα με το καθεστώς γενικών δασμολογικών προτιμήσεων, εισάγονται στην ευρωπαϊκή αγορά,πό ευνοϊκούς όρους, κλωστοϋφαντουργικά προϊόντα με πιστοποιητικά προέλευσης από το Μπαγκλαντές.

Η Επιτροπή ζήτησε την καταβολή δασμών επί προϊόντων, τα οποία είχαν εισαχθεί κατά την περίοδο 1994-1996. Το γεγονός αυτό προκαλεί σημαντικές οικονομικές δυσκολίες σε ευρωπαίους εισαγωγείς, όπως και ευρεία δυσαρέσκεια για το γεγονός ότι καλόπιστοι εισαγωγείς δεν ενημερώθηκαν για τιςπόνοιες των αρμοδίων αρχών σχετικά με τις ευρέως εμφανιζόμενες παρατυπίες. Στο πλαίσιο, αυτό μπορεί η Επιτροπή να διευκρινίσει τα εξής:

Είχε ποτέ αντίρρηση η Επιτροπή να ενημερώνουν γενικά οι τελωνειακές αρχές των κρατών μελών τους εισαγωγείς ότιφίστανται βάσιμεςπόνοιες όσον αφορά ευρέως εμφανιζόμενα τεχνικά προβλήματα με τα πιστοποιητικά προέλευσης από το Μπαγκλαντές;

Αληθεύει ότι οι τελωνειακές αρχές των κρατών μελών, συνεπεία της εφαρμογής εκ μέρους της Επιτροπής του άρθρου 19 της οδηγίας ΕΟΚ αριθ. 1468/81(1) σχετικά με την αμοιβαία παροχή βοήθειας κατά μία συγκεκριμένη περίοδο, δεν είχαν τη δυνατότητα να ενημερώνουν όλους τους εισαγωγείς για το γεγονός ότιφίσταντοπόνοιες για ευρέως εμφανιζόμενα τεχνικά προβλήματα με τα πιστοποιητικά προέλευσης από το Μπαγκλαντές; Εάν ναι, μπορεί η Επιτροπή να διευκρινίσει για ποια περίοδο πρόκειται;

Ποίων κρατών μελών οι αρχές ενημέρωσαν την Επιτροπή ότιπήρχαν πράγματι ή ενδεχομένως ευρέως εμφανιζόμενα τεχνικά προβλήματα σχετικά με τα πιστοποιητικά προέλευσης από το Μπαγκλαντές; Πότε διαβιβάσθηκαν οι πληροφορίες αυτές στην Επιτροπή;

Αληθεύει ότι η Επιτροπή και οι τελωνειακές αρχές ορισμένων κρατών μελών είχαν προγραμματίσει αρχικά μία αποστολή στο Μπαγκλαντές ήδη στις αρχές του 1996; Εάν ναι, ποια ήταν η αφορμή για την αποστολή αυτή, ποίων κρατών μελών οι τελωνειακές αρχές επρόκειτο να λάβουν μέρος; Πότε επρόκειτο να πραγματοποιηθεί η αποστολή αυτή και για ποιο λόγο δεν πραγματοποιήθηκε;

Πότε, και με τη συμμετοχή ποίων κρατών μελών των τελωνειακών αρχών, κατόπιν επεμβάσεως της Επιτροπής, έχουν συσταθεί μία ή περισσότερες επιτροπές ad hoc και/ ή έχουν διεξαχθεί συνεδριάσεις ad hoc για την εξέταση του ζητήματος της ποιότητας και της ισχύος των πιστοποιητικών προέλευσης από το Μπαγκλαντές;

(1) ΕΕ L 144 της 2.6.1981, σελ. 1.

Απάντηση της κας. Schreyer Εξ ονόματος της Επιτροπής

(19 Ιουνίου 2000)

Σε καμμία περίπτωση δεν επεδίωκε η Επιτροπή να εμποδίσει τα κράτη μέλη να λάβουν τα κατάλληλα μέτρα όσον αφορά τους εισαγωγείς. Είναι γεγονός ότι η Επιτροπή δημοσίευσε μία ανακοίνωση Συμβουλές στους παραγωγούς(1), για να ενημερώσει τους εισαγωγείς όλης της Κοινότητας σχετικά με τα δυνητικά προβλήματα τα οποία αφορούν την ακρίβεια των πιστοποιητικών καταγωγής τύπου Α για τα κλωστοϋφαντουργικά προϊόντα τα οποία κατάγονται από το Μπαγλαντές.

Η Ευρωπαϊκή Υπηρεσία Καταπολέμησης της Απάτης (OLAF) έχει διαβιβάσει στην Επιτροπή συγκεκριμένα στοιχεία.

Ορισμένα κράτη μέλη, και συγκεκριμένα η Δανία, η Γερμανία, η Ολλανδία, και το Ηνωμένο Βασίλειο εξέφρασαν στην Επιτροπή ανησυχίες όσον αφορά την λειτουργία του συστήματος για τον εκ τωνστέρων έλεγχο του συστήματος γενικευμένων προτιμήσεων (ΣΓΠ) των εντύπων Α τα οποία εκδόθηκαν στο Μπαγλαντές στο πλαίσιο ειδικών συσκέψεων στα τέλη του 1995 και αρχές του 1996. Οι ανησυχίες αυτές δεν εκφράσθηκαν ως βάσιμεςπόνοιες για ευρέως εμφανιζόμενα τεχνικά προβλήματα.

Ο προγραμματισμός της επίσκεψη της κοινοτικής αντιπροσωπείας στο Μπαγκλαντές βασίστηκε στις πληροφορίες που διετέθησαν από την αντιπροσωπεία της Επιτροπής στο Ντακά. Εξ'αιτίας των βιαιοτήτων που συνέβησαν στο Μπαγλαντές το 1996 κατά την διάρκεια των απεργιών στα κλωστοϋφαντουργικά εργοστάσια, δεν ήταν δυνατό για την κοινοτική αποστολή να πραγματοποιήσει μια τέτοια επίσκεψη πριν το Νοέμβριο του 1996 χωρίς να της έχουν δοθεί οι απαραίτητες εγγυήσεις για την ασφάλεια της.

Η μεμονωμένη εξέταση πιστοποιητικών καταγωγής τύπου Α του ΣΓΠ με σκοπό να πιστοποιηθεί η γνησιότητα των εγγράφων και η ακρίβεια των πληροφοριών τις οποίες περιείχαν, πρα"γματοποιήθηκε στο πλαίσιο κοινών ερευνών της κοινοτικής αντιπροσωπείας (Επιτροπή και εκπρόσωποι από το Βέλγιο, τη Δανία, τη Γερμανία, τη Γαλλία, την Ιταλία, την Ολλανδία και το Ηνωμένο Βασίλειο) και τις αρχές του Μπαγκλαντές, τον Νοέμβριο του 1996 και τον Δεκεμβριο του 1996. Μια ειδική προπαρασκευαστική σύσκεψη έλαβε χώρα στις Βρυξέλλες τον Οκτώβριο του 1996 στην οποία έλαβαν μέρος εκπρόσωποι του Βελγίου, της Δανίας, της Γερμανίας, της Ισπανίας, της Γαλλίας, της Ιταλίας, των Κάτων Χωρών, της Αυστρίας, της Σουηδίας, και του Ηνωμένου Βασιλείου. Στην συνέχεια πραγματοποιήθηκαν και άλλες συσκέψεις και συγκεκριμένα τον Ιανουάριο του 1997 με την συμμετοχή εκπροσώπων των κρατών μελών οι οποίοι έλαβαν μέρος στην αποστολή και τον Φεβρουάριο του 1997 με τη συμμετοχή όλων των κρατών μελών τα κράτη εκτός της Γαλλίας.

(1) ΕΕ C 107 της 5.4.1997.